Η εφαρμογή των Ερευνητικών Εργασιών – Project σε πολυπολιτισμικές τάξεις Λυκείου από τη σκοπιά των εκπαιδευτικών
Creators: name: Κιοσσέ, Ελένη Παναγιώτη
Publisher: name: Aristotle University of Thessaloniki
Year: 2017
Subjects: Ερευνητικές Εργασίες-Πολυπολιτισμικές τάξεις
Συνεργατική μάθηση
Project-Multicultural classes
Collaborative learning

description: Στην πολυπολιτισμική πραγματικότητα της χώρας μας η μέθοδος project θεωρείται από τις πιο κατάλληλες διαπολιτισμικές πρακτικές για τη σχολική ένταξη μαθητών/τριών με διαφορετικό πολιτισμικό, γλωσσικό και κοινωνικοοικονομικό υπόβαθρο. Μέσα σε ένα γενικότερο πλαίσιο προσαρμογής του εκπαιδευτικού συστήματος στις σύγχρονες απαιτήσεις εντάσσονται το 2011 οι «Ερευνητικές Εργασίες (project)» στο ωρολόγιο πρόγραμμα των Λυκείων. Η παρούσα έρευνα επιχειρεί να διερευνήσει τις απόψεις των εκπαιδευτικών δημόσιων Γενικών και Επαγγελματικών Λυκείων, οι οποίοι έχουν αναλάβει την εποπτεία και την καθοδήγηση ερευνητικών εργασιών (project), αναφορικά με το μάθημα. Στόχος της είναι να διαπιστώσει αν υλοποιούνται οι παιδαγωγικές αρχές του μαθήματος, αν οι εκπαιδευτικοί αντιμετωπίζουν προβλήματα στην καθοδήγηση των ερευνητικών εργασιών και ποια οφέλη αποκομίζουν οι μαθητές/τριες των πολυπολιτισμικών τάξεων, γηγενείς και πολιτισμικά διαφέροντες/ουσες. Επιπλέον, επιχειρεί να εντοπίσει τις διαφοροποιήσεις στις απόψεις των εκπαιδευτικών ανάλογα με τα χαρακτηριστικά τους και τις συσχετίσεις των θεματικών ενοτήτων του ερωτηματολογίου. Από την ανάλυση των αποτελεσμάτων διαπιστώθηκε ότι οι εκπαιδευτικοί, σύμφωνα με τις δηλώσεις τους, υλοποιούν ως ένα βαθμό, αλλά όχι απόλυτα, τις παιδαγωγικές αρχές του μαθήματος, δεν αντιμετωπίζουν ιδιαίτερα προβλήματα στην καθοδήγηση των ερευνητικών εργασιών και τείνουν να συμφωνήσουν με το ότι οι μαθητές/τριες και ειδικότερα όσοι προέρχονται από διαφορετικά πολιτισμικά περιβάλλοντα αποκομίζουν πολλαπλά οφέλη από το μάθημα. Παράλληλα, εντοπίστηκαν σημαντικές διαφοροποιήσεις στις απόψεις των εκπαιδευτικών ανάλογα με τα χαρακτηριστικά τους, με σημαντικότερη την επιμόρφωση. Οι επιμορφωμένοι/ες εκπαιδευτικοί τείνουν, σε μεγαλύτερο βαθμό, να υλοποιούν τις παιδαγωγικές αρχές του μαθήματος, αντιμετωπίζουν λιγότερα προβλήματα και δηλώνουν ότι οι μαθητές/τριες αποκομίζουν περισσότερα οφέλη. Τέλος, παρατηρήθηκε σημαντική συσχέτιση μεταξύ της υλοποίησης των παιδαγωγικές αρχών του μαθήματος, των προβλημάτων των εκπαιδευτικών και των ωφελειών των μαθητών/τριών.
description: In the multicultural reality of our country, the project-method is considered to be one of the most suitable intercultural practices, concerning the school accession of students who have different cultural, linguistic and socio-economic background. In the general frame of adjusting the educational system to the contemporary demands, projects became part of the curriculum of Senior High Schools in 2011. This survey tries to explore the views of teachers who are in charge of supervising and guiding projects in public Senior High Schools and Vocational Senior High Schools. The goal of this survey is to state if the pedagogical principles of the subject are fulfilled, if the teachers face any difficulties in guiding these projects and what kind of benefits the students of multicultural classes gain, referring both to indigenous children and to those belonging to completely different cultural background. This survey also tries to locate the differentiations in the teachers’ views, depending on their characteristics and the correlations of the theme-units of the questionnaire. The analysis of the results showed that the teachers, according to their statements, fulfil up to a point – but not ultimately – the pedagogical principles of the subject; they don’t face special problems in guiding projects; they tend to agree that students, especially those who come from different cultural background, obtain multiple benefits from the subject. At the same time, important differentiations were located to the points of view of the teachers, based on their characteristics, the most important being further teacher-training. The trained teachers tend to fulfil the pedagogical principles of the subject to a greater extent, to face fewer problems and they declare that schoolchildren gain more benefits. Finally, a great correlation was found among the achievement of the pedagogical principles of the subject, the teachers’ problems and the benefits that students have.